Pauline Pfeiffer

Pauline Marie Pfeiffer (Parkersburg, Iowa, AEB, 1895eko uztailaren 22a – Hollywood, Kalifornia, 1951ko urriaren 1a) estatubatuar kazetaria, eleberrigilea eta Ernest Hemingway idazlearen bigarren emaztea izan zen., Peggy (Associated Press) (30 July 2000). Ernest Hemingway Museum Popular in Quiet Farm Town, The Tuscaloosa News. Retrieved November 4, 2010

 Bizitza 

 Lehen urteak 
Pfeiffer Iowa estatuko Parkersburg hirian jaio zen 1895ean. Paul Pfeiffer higiezinen agentearen eta Mary Alice Downeyren alaba izan zen. 1901 urtean Saint Louisera (Missouri) joan ziren bizitzera, eta Visitation Academy of St. Louisera joan zen eskolara. Familia Arkansaseko Piggott herrira itzuli bazen ere, Pfeiffer Missourin geratu zen 1918 urtean Missouriko Unibertsitateko Kazetaritza Eskolan graduatu zen. Cleveland eta New Yorkeko egunkarietan lan egin ostean, Pfeiffer aldizkarietan hasi zen lanean, Vanity Fair eta Vogue etxerako. Parisera Voguerako lan egitera joan zenean, Ernest Hemingway eta haren lehen emaztea, Hadley Richardson, ezagutzeko aukera izan zuen 1926 urtean.
ezkerrera|thumb|Ernest Hemingway Patrick eta Gregory seme-alabekin La Vigía finkan, Kuban
 Ezkontza Hemingwayrekin 
1926 urteko udaberrian, Hadley Richardsonek, Ernest Hemingwayren lehen emazteak, Hemingwayk Paulinerekin zuen erromantzearen berri izan zuen, eta, uztailaren hasieran, Pauline bikotearekin elkartu zen Iruñera, urtero legez, San Fermin jaiak pasatzera joateko. Parisera itzuli zirenean, Hadley eta Hemingwayk banantzea erabaki zuten eta, azaroan, Hadleyk formalki dibortzioa eskatu zuen. 1927 urteko urtarrilean dibortziatu ziren.

Hemingway Paulinerekin ezkondu zen 1927 urteko maiatzean, eta Le Grau-du-Roira joan ziren eztei-bidaian. Paulineren familia aberatsa eta katolikoa zen; ezkondu baino lehen, Hemingway katolizismora bihurtu zen. Urte bukaeran, haurdun zegoen Paulinek Ameriketako Estatu Batuetara itzuli nahi izan zuen. John Dos Passosek Floridako Key West hiria gomendatu zuen eta 1928 urteko martxoan alde egin zuten Paristik.

Bi ume izan zituzten, Patrick eta Gregory (gero Gloria). Hemingwayk Pfeifferrek seme batekin egindako lan zaila hartu zuen oinarri gisa bere Catherine pertsonaiaren heriotza Adiós a las armas liburuan idazteko. Pfeifferren sinesmen katoliko deitoragarriek Espainiako Gerra Zibilean bando nazionalari babesa ematera eraman zuten, Hemingwayk errepublikanoen alderdiari babesa ematen zion bitartean.

1937 urtean, Espainiara egindako bidaia batean, Hemingwayk maitasun-harreman bat hasi zuen Martha Gellhornekin. Pfeiffer eta Ernest urte batzuk geroago dibortziatu ziren, 1940 urteko azaroaren 4an, eta  Ernest hiru aste beranduago Gellhornekin ezkondu zen.

 Amaierako etapa eta heriotza 
Pfeifferrek Cayo Hueson (Florida) bizitzen jarraitu zuen, Kaliforniara bisita ugari eginez, 1951 urteko urriaren 1ean hil zen arte, 56 urte zituela. Gregory semearen atxiloketarekin eta gero Ernestek egindako telefono dei batekin zerikusia zuen shock egoera zorrotz bati egotzi zitzaion bere heriotza. Gregory, geroago Gloria izenez ezaguna, genero-identitatearekin arazoak izan zituen bizitza osoan; horregatik atxilotu zuten zine-areto batean emakumeen komunean sartu zenean. Urte batzuk geroago, mediku egin ostean, Gloria zenean, bere amaren autopsiaren txostena interpretatu zuen, non bere giltzurrun gaineko guruinetako batean tumore feokromozitoma baten ondorioz hil zela adierazten zen. Bere teoriaren arabera, Ernesten telefono deiak eragin zuen tumoreak adrenalina gehiegi jariatzea eta gero gelditzea, eta horrek presio arteriala aldatzea eragin zuen, ama shock akutuan sartu eta ondoren hil egin zen.

 Erreferentziak 

 Bibliografia 
 , Carlos, Ernest Hemingway: A Life Story. Charles Scribner's Sons (1969). New York. 
 , James R., Hemingway: A Life Without Consequences. Houghton Mifflin (1992). New York. 
 , Jeffrey, Hemingway: A Biography. Macmillan (1985). London. 

 Kanpo estekak 

 Hemingway-Pfeiffer timeline
 Official biography, Hemingway-Pfeiffer Museum & Educational Center Website.
 Unbelievable Happiness and Final Sorrow: The Hemingway-Pfeiffer Marriage

Kategoria:Iowarrak
Kategoria:Emakume kazetariak
Kategoria:Ernest Hemingway
Kategoria:Ameriketako Estatu Batuetako kazetariak
Kategoria:Emakume idazleak
Kategoria:Emakume eleberrigileak
Kategoria:Ameriketako Estatu Batuetako idazleak